Diari Oficial de la Generalitat Valenciana


Sumari del DOGV 3432, del 11-02-1999 (1999/738)

RESOLUCIÓ de 4 de gener de 1999, de la Direcció General de Funció Pública, per la qual s'executa la Sentència núm. 777/98, del Tribunal Superior de Justícia de la Comunitat Valenciana, dictada en el recurs contenciós administratiu núm. 1.142/95.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3432

Data del DOGV
:   11-02-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/738


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 4 de gener de 1999, de la Direcció General de Funció Pública, per la qual s'executa la Sentència núm. 777/98, del Tribunal Superior de Justícia de la Comunitat Valenciana, dictada en el recurs contenciós administratiu núm. 1.142/95. [1999/X738]
  
Vista la Sentència núm. 777/98, de 26 de juny, dictada per la Secció Segona, de la Sala Contenciosa Administrativa del Tribunal Superior de Justícia de la Comunitat Valenciana, que estima el recurs contenciós administratiu núm. 1.142/95, interposat pel senyor Luis Gómez Villa, contra la Resolució de 10 d'abril de 1995, de la Direcció General de Funció Pública de la Generalitat Valenciana, sobre resolució de la Convocatòria núm. 26/94, en relació amb el lloc de treball núm. 14.067, en el qual han sigut parts, l'actor, en nom propi i dret, i codemandades les senyores Pilar Díaz Rozalén, Clotilde Blasco Alarcón, M. Jesús Cambronero Moragón, Luisa Martínez Gregori i Emilia Muñoz Esteban, la part dispositiva de la qual és així:
  
«Decidim:
  
I. S'estima en allò essencial el recurs contenciós administratiu interposat pel senyor Luis Gómez Villa, contra la Resolució de 10 d'abril de 1995, de la Direcció General de Funció Pública de la Generalitat Valenciana, sobre resolució de la Convocatòria núm. 26/94, en relació amb el lloc de treball núm. 14.067
  
II. S'anul·len, per ser contraris a dret, els actes administratius a què es refereix el present recurs.
  
III. Es reconeix, com situació jurídica individualitzada de la part recurrent, el seu dret preferent a l'adjudicació de la plaça sol·licitada, i això amb efectes econòmics i d'antiguitat des de la data en què en prengué possessió l'actual adjudicatària, i es condemna l'administració a reconèixer i complir aquest pronunciament.
  
IV. No procedeix fer imposició de costes».
  
En virtut del que disposen l'article 118 de la Constitució Espanyola, que estableix l'obligatorietat de complir les sentències i altres resolucions fermes dictades pels jutges i tribunals, i l'article 17.2 de la Llei Orgànica del Poder Judicial, i altres preceptes concordants amb la vigent Llei Reguladora de la Jurisdicció Contenciosa Administrativa, resolc:
  
Primer
  
Anul·lar i deixar sense efectes la Resolució de 10 d'abril de 1995, de la Direcció General de Funció Pública, per la qual es proveeixen vacants en la Conselleria d'Educació i Ciència, anunciades per la Convocatòria núm. 26/94, en tant que avalua i designa per a cobrir el lloc de treball núm. 14.067, la senyora M. Jesús Cambronero Moragón.
  
Segon
  
Declarar que la baremació i puntuacions finals del concurs de mèrits convocat per Resolució de la Direcció General de Funció Pública, de 14 de juliol de 1994, Convocatòria núm. 26/94, i resolt per Resolució de 10 d'abril de 1995 de la mateixa Direcció General, corresponents al lloc de treball núm. 14.067, cap de Negociat de Programació i Anàlisi Econòmica, Direcció General de Règim Econòmic, Conselleria d'Educació i Ciència, són les següents:
  
Luis Gómez Villa: 10,80 + 1 11,80 punts
  
M. Jesús Cambronero: 11,90 € 0,75 11,15 punts
  
Tercer
  
Disposar el cessament de la senyora M. Jesús Cambronero Moragón, NRP 30898674R6, en el lloc de treball 14.067, amb efectes d'1 de maig de 1995.
  
Quart
  
Adscriure amb caràcter definitiu el senyor Luis Gómez Villa, NRP 79774913D6 al lloc de treball núm. 14.067, cap de Negociat de Programació i Anàlisi Econòmica, B/C18 E026, Direcció General de Règim Econòmic, Conselleria de Cultura, Educació i Ciència, amb tots els efectes econòmics i d'antiguitat d'1 de maig de 1995.
  
Cinqué
  
Adscriure amb caràcter definitiu la senyora M. Jesús Cambronero Moragón, al lloc de treball núm. 697, administratiu, C14 E009, Direcció General de Serveis Socials, Conselleria de Benestar Social.
  
Sisé
  
Pagar al senyor Luis Gómez Villa, les diferències retributives deixades de percebre des de l'1 de maig de 1995, entre el lloc de treball núm. 14.067, cap de Negociat de Programació i Anàlisi Econòmica, B/C18 E026, i els que ha estat ocupant: núm. 7441, administratiu, C13 E017, fins al 31 de maig de 1996, Conselleria de Sanitat i Consum; i núm. 16.392, cap de Negociat Contractació, C14 E019, Conselleria de Medi Ambient, des de l'1 de juny de 1996 fins ara, a càrrec dels pressupostos de la Conselleria de Cultura, Educació i Ciència.
  
Seté
  
Les conselleries de Cultura, Educació i Ciència, Benestar Social i Medi Ambient, es formalitzaran les documentacions i liquidacions, si és el cas.